נאום הכפכפים

"נאום הכפכפים" הוא כינוי לנאום שנשא בנימין נתניהו בתחילתה של מסיבת עיתונאים ב-21 במאי 2025, במהלך מלחמת חרבות ברזל. אחדות מאמירותיו בנאום זה גררו תגובות חריפות בציבור, באמצעי התקשורת ובמערכת הביטחון. הנאום שודר בשידור חי באמצעי התקשורת וזמין באינטרנט. משרד ראש הממשלה פרסם תמלול של הנאום, שממנו הושמטו אמירות של נתניהו שספגו ביקורת רבה.

הנאום
ב-21 במאי 2025 כינס ראש ממשלת ישראל בנימין נתניהו מסיבת עיתונאים, לראשונה מזה כחצי שנה. במסיבת העיתונאים התייחס נתניהו לפסיקת בג"ץ נגד פיטורי ראש השב"כ רונן בר, לסוגיית הגרעין האיראני, למהלכים הדרושים להכרעה ברצועת עזה, למשא ומתן להשבת החטופים ולמה שהגדיר כ"שרשרת הכשלים שהובילה לטבח שבעה באוקטובר". הנאום זכה לשם "נאום הכפכפים" בעטיים של דברי נתניהו:



במהלך הנאום שנשא, הכחיש נתניהו את הטענה שלפיה הכסף הקטרי, שניתן לרצועת עזה בתמיכת ישראל, הוא שמימן את מתקפת חמאס על ישראל בטבח שבעה באוקטובר. לדבריו, חמאס בנה את מערכת המנהרות שלו באמצעות כספים אחרים שעמדו לרשותו, וללא קשר לסיוע מהכסף הקטרי שהועבר אליו. לכן, לדידו, התעצמות חמאס אינה קשורה למדיניות ממשלתו. בהתייחסותו למימון הקטרי, טען כי הוא שולב בתקציב הכולל שעמד לרשות חמאס, וכי לא בכסף הזה השתמש חמאס לביצוע הטבח, וכראיה לדבריו אמר כי אמצעי התקיפה ששימשו את מחבלי חמאס, הם טנדרים, כפכפים ורובי קלצ'ניקוב פשוטים וזולים ש"עלו פרוטות". הוא כינה את ההאשמה שהוטחה כלפיו באשר למימון חמאס, כ"בלוף", והשווה אותה לפרשת "קטארגייט", שנועדה אף היא לשרת מטרות פוליטיות.

נתניהו זקף לזכותו את העובדה שהמנהרות לא שימשו לחדירה, בזכות הקיר התת-קרקעי שלדבריו הוא יזם: "אני כראש ממשלה התעקשתי על בניית קיר תת-קרקעי שחסם את כל המנהרות".

בהמשך נאומו גימד נתניהו את מתקפת הטרור על עין השלושה, שבה נרצחו ארבעה מבני הקיבוץ, ואמר "אתם יודעים מה קרה שם? כלום. לא פלשו לתוך היישוב וחיסלו את המחבלים".

תגובות
200px|ממוזער|נשק שנתפס בניר יצחק: רקטות וטילי כתף נגד טנקים, משגר RPG, רימוני יד, מטענים ואמצעי נפץ ותחמושת נלוות
ממוזער|200px|מחבל נוח'בה מסתער לתוך קיבוץ עלומים בעוטף עזה ביום טבח שבעה באוקטובר.
דברי נתניהו עוררו תגובות נזעמות וביקורת חריפה באמצעי התקשורת וברשתות החברתיות, בקרב משפחות שכולות, משפחות חטופים ובכירים במערכת הביטחון שטענו כי הנאום מביע זלזול בלוחמים שנפלו ב-7 באוקטובר.

תגובות לאמירה "הם תקפו אותנו עם כפכפים, קלצ'ניקובים וטנדרים"

ראש הממשלה לשעבר נפתלי בנט הגיב לנאום נתניהו:


דני הכט, כתב ערוץ 12 ציטט קצין בכיר שטען כי דברי נתניהו הם ביטוי לזלזול בלוחמים ולחוסר הבנה של עוצמת ההיערכות של חמאס ושל כשלי ההנהגה הישראלית. הודגש כי דברי נתניהו היו מניפולטיביים, שכן האנשים בכפכפים היו הבוזזים שהגיעו בגל השני, לאחר מתקפת הכוח הלוחם המאורגן של מחבלי הנוחבא. כוחות חמאס תקפו עם אמצעי לחימה מתקדמים בהיקף נרחב: אלפי טילי נ"ט ורקטות מדויקות, מאות רחפנים, אלפי מטענים, מערכות קשר מתקדמות וכמות חומרי נפץ בסדר גודל של צבא סדיר. יחידת השלל החרימה כ-70 אלף פריטי שלל, כולל טנדרים, טרקטורים, כטב"מים וטילים. בנוסף, במהלך הלחימה הושמדו אלפי כלי נשק ונתפסו כ-1,250 טילי נ"ט ו-RPG, וכ-4,500 מטענים.

גיורא איילנד, לשעבר ראש המטה לביטחון לאומי וחוקר במכון למחקרי ביטחון לאומי, מנתח את נאום נתניהו ב-4 היבטים: ההיבט הראשון הוא כשל לוגי בנאום: אם אכן חמאס הוא ארגון עלוב ופרימיטיבי שהגיע להישגים רק מפני שצה"ל נרדם בשמירה, "כיצד צה"ל בהנהגת נתניהו לא מצליח כבר יותר מ-19 חודשים למוטט חבורת עלובים בכפכפים?". ההיבט השני הוא ההיבט העובדתי, הנוגע לכוחו הצבאי של חמאס ב-7 באוקטובר שנבנה במשך 15 שנה, ול"ניסיון המעוות להציגו ככנופיה של חמושים עם כפכפים". איילנד מונה את היקף הציוד המשוכלל שהיה בידי 5,000 לוחמי הנוחבא, שחדרו לשטח ישראל בחסות ירי הרקטות שנורו על יישובי העוטף. ההיבט השלישי מתייחס למשפט הבינלאומי. אם האויב הוא כל כך עלוב, הרי שזה משמיט את הקרקע מתחת לטיעון הישראלי כי האש המסיבית שמפעילה ישראל, הגורמת גם לפגיעה באזרחים, נחוצה נוכח עוצמת האויב. ההיבט הרביעי הוא נושא תמיכת קטר בחמאס. נתניהו מתכחש בנאומו לתפקיד שמילא הכסף הקטרי בטבח, בעוד שבפועל הוא תמך בהעברת 360 מיליון דולר בשנה מקטר.

חיים ילין, תושב קיבוץ בארי ולשעבר ראש המועצה האזורית אשכול, הביע עלבון מהדברים ואמר בתוכנית "פגוש את העיתונות": "זה כל כך מעליב. זה לא רק מעליב את הלחימה העיקשת שהייתה כאן על ידי כיתת הכוננות, אלא גם את אותם נופלים בבארי".חיים ילין בפגוש את העיתונות

חבר הכנסת גלעד קריב תקף את נתניהו במליאת הכנסת כשאמר: "לא יעזור לך מר נתניהו – לדורות תיזכר על 'נאום הכפכפים' הבזוי שלך".ח"כ גלעד קריב יצא כנגד דברי ראש הממשלה הבוקר 

יאיר אנסבכר התייחס לדברי נתניהו "הם תקפו אותנו עם כפכפים, קלצ'ניקובים וטנדרים" וכתב:


ראש זירת פלסטינים באמ"ן לשעבר, אל"ם (מיל') ד"ר מיכאל מילשטיין, המכהן כראש הפורום ללימודים פלסטיניים במרכז דיין של אוניברסיטת תל אביב, אמר כי המילה "כפכפים" הפכה למילה השגורה ביותר בזירה הפלסטינית לאחר סיומה של מסיבת העיתונאים שקיים נתניהו. "מבחינתם זה הפוך על הפוך – 'הנה, אלה שזלזלתם בהם עם הכפכפים, הם אלה שהסבו לכם את המכה הגדולה הזאת של 7 באוקטובר'".

ראש השב"כ היוצא, רונן בר, אמר שהתנגד להעברת הכספים מקטר, בניגוד לטענות נתניהו ב"נאום הכפכפים".

תגובות לאמירה "לא קרה שם כלום"
תושבי קיבוץ עין השלושה התייחסו לדברי נתניהו על הקרב בקיבוצם:
הופתענו והזדעזענו מאי דיוקו הצורם של ראש הממשלה לפיו 'לא קרה כלום בעין השלושה'. מדובר באמירה מקוממת וקשה הפוגעת בזכר הנרצחים והקהילה כולה. בבוקר הקשה ביותר בתולדות המדינה חברי כיתות הכוננות והתושבים עמדו בגבורה אל מול עשרות מחבלים שחדרו לשטח הקיבוץ, כך גם הוצג בתחקיר הצה״לי. במהלך הקרב, נרצחו 4 תושבינו האהובים: רמי נגבי ז"ל, נועה גלזברג ז"ל, סילביה מרנסקי ז"ל ומרסל טליה ז"ל.

העיתונאי ועורך "האומה" יוסי אחימאיר כתב ב"מעריב אונליין" כי הביקורת הציבורית והתקשורתית על נתניהו התמקדה באמירה הלא נכונה ופספסה את הבעיה האמיתית – טשטוש חומרת האירועים במתקפת הטרור על עין השלושה, שעליה אמר נתניהו "לא קרה שם כלום".

הפרשן יוסי ורטר כתב ב"הארץ":
נתניהו היה במיטבו, במובן הרע של המילה. אבל גם הכנה מדוקדקת שכללה צעידה מימין ומשמאל לפודיום החדיש, לא מנעה ממנו להפגין בורות איומה לגבי מה שהתרחש בבוקר 7 באוקטובר בקיבוץ עין השלושה: כשביקש להדגים מה קרה ביישוב שלטענתו לא קיבל את ה"דירקטיבה" שאסרה כביכול על הכוחות להיות סמוך לגדר — תאוריית קונספירציה מבחילה במיוחד — הוא קבע ש"לא קרה שם כלום! לא פלשו לתוך היישוב, וחיסלו את המחבלים". כלום, חוץ מהריגת ארבעה חברי הקיבוץ ובהם הרבש"ץ רם נגבי שנלחם עד שנפל.

תגובות לאמירה "אף מנהרה לא חדרה"
נתניהו התגאה שמחבלים לא חדרו דרך מנהרות "כי אני כראש ממשלה התעקשתי על בניית קיר תת-קרקעי שחסם את כל המנהרות." על כך הגיב דובר צה"ל לשעבר אבי בניהו: "נתניהו הרמת״ק (ראש ממשלת התת-קרקע). בזכותו אף אחד לא חדר ב-7 באוקטובר דרך המנהרות. רק מעל לקרקע וזה כבר לא באחריותו."

קישורים חיצוניים
נאום נתניהו במלואו באתר יו טיוב



 מזלזל באינטליגנציה של כולנו אוהד חמו, מהדורת היום
לא יעזור לך מר נתניהו, לדורות תיזכר על 'נאום הכפכפים' הבזוי שלךחבר כנסת גלעד קריב בערוץ הכנסת

 תגובת עמית סגל לנאום הכפכפים של נתניהו בתוכנית פגוש את העיתונות.




הערות שוליים

כפכפים
קטגוריה:2025 בישראל
קטגוריה:2025 בפוליטיקה
קטגוריה:מלחמת חרבות ברזל
קטגוריה:נאומים של בנימין נתניהו